ประท้วงที่ฮ่องกงสำคัญ
นายวิเชียร จันทรโณทัย ผวจ.นครราชสีมา เชิญ ดร.สมพงษ์ ปักษาสวรรค์ พูด ผลการศึกษาแผนแม่บทการพัฒนาท่าเรือบกและโอกาสการพัฒนาท่าเรือบกของเมืองโคราช ผอ.ฝ่ายบริการสินค้า พูด กรณีตัวอย่างการดำเนินงาน Inland Container Deport (ICD) และ ร.ต.อ. ดร.นิติภูมิธณัฐ มิ่งรุจิราลัย พูด ท่าเรือบก : โอกาสการพัฒนาระบบโลจิสติกส์กับการพัฒนาเมืองโคราชและบทบาทท่าเรือบก (Dry Port) กับการขับเคลื่อนเศรษฐกิจเชิงพื้นที่ เวลา 13.00-17.00 น. วันพฤหัสบดี 20 มิถุนายน 2562 ที่คณะบริหารธุรกิจ ม.เทคโนโลยีราชมงคลอีสาน จ.นครราชสีมา,ศุกร์ เสาร์ และอาทิตย์นี้ ผมสบาย ไม่ต้องเดินทางจากกุ้ยหลินไปเรียนที่ฮ่องกงเพราะมีการประท้วงใหญ่ ผมเรียนหลักสูตรบริหารธุรกิจมหาบัณฑิตสำหรับผู้บริหาร ซึ่งเน้นด้านการจัดการด้านภาวะผู้นำและนวัตกรรมของสถาบันเทคโนโลยีแห่งแมสซาชูเสตต์หรือเอ็มไอที ซึ่งเปิดสอนที่ฮ่องกง เพื่อนร่วมชั้นเรียนของผมส่วนใหญ่เป็นชาวฮ่องกงและชาวจีนแผ่นดินใหญ่,แนวโน้มของคนจีนที่ประสบความสำเร็จในธุรกิจจะทำอยู่ 2 เรื่อง อย่างแรกคือ เรียนปริญญาโทในสถาบันชั้นนำของสหรัฐฯที่มาเปิดในฮ่องกง ที่นี่จึงเป็นศูนย์รวมของคอนเนกชันของจีน ฮ่องกง และตะวันตก อย่างที่สองคือ การไปซื้ออสังหาริมทรัพย์และลงทุนในแคนาดา รวมทั้งให้ลูกหลานได้โอนสัญชาติเป็นชาวแคนาดา สังคมจีนปัจจุบันไม่ได้อวดกันเรื่องธุรกิจหรือฐานะ แต่อวดเรื่องสถาบันดังของสหรัฐฯที่ตัวเองเรียน และเรื่องลูกหลานได้สัญชาติแคนาดา,หลายท่านอยากทราบสถานการณ์การประท้วงใหญ่ครั้งนี้ ขอเรียนว่า เหมือนกับการประท้วงร่างพระราชบัญญัตินิรโทษกรรมของไทยเมื่อ 5-6 ปีที่แล้ว แต่แปลกกว่าตรงที่ว่า คราวนี้เศรษฐีเล็กและเศรษฐีใหญ่ของฮ่องกงซึ่งแต่เดิมไม่ลงมาเกี่ยวดองหนองยุ่งกับการเมืองเพราะกลัวโดนแบล็กลิสต์จากรัฐบาลจีนแผ่นดินใหญ่ กลับกระโจนลงไปร่วมประท้วงในครั้งนี้ด้วย คนที่โดนยำครั้งนี้มากที่สุดก็คือ นางแคร์รี แลม หัวหน้าคณะผู้บริหารเขตบริหารพิเศษฮ่องกง,พ.ศ.2562 จีนกลายเป็นตำบลกระสุนตก นอกจากจะเป็นฝ่ายรับในสงครามการค้าอย่างแรงแล้ว ยังโดนประท้วงจากผู้คนในเขตบริหารพิเศษของตนเอง รัฐบาลและสื่อจีนก็พยายามประณามว่านี่เป็นการแทรกแซงของกองกำลังต่างชาติ พวกประท้วงก็บอกว่าไม่ใช่เราประท้วงเพราะไม่อยากจะให้สภานิติบัญญัติแห่งฮ่องกงผ่านร่าง พ.ร.บ.ส่งตัวผู้กระทำความผิดในคดีอาญาอุกฉกรรจ์ไปเข้ารับการไต่สวนตามกระบวนการตามกฎหมายของประเทศหรือดินแดนอื่น พ.ร.บ.ฉบับนี้เป็นที่กังวล เพราะแม้ไม่มีสนธิสัญญาส่งผู้ร้ายข้ามแดนอย่างเป็นทางการ ก็ยังส่งได้ หมายถึงส่งไปให้รัฐบาลสาธารณรัฐ ประชาชนจีนด้วย,ขณะนี้ ลูกฟุตบอลไปอยู่ที่เท้าฝ่ายตะวันตก ก็เตะไปป้วนเปี้ยนอยู่หน้าโกลของจีน ผู้เล่นกระโจนมาจากไหนไม่รู้เต็มไปหมด มีการประท้วงบริเวณด้านนอกสำนักงานเศรษฐกิจและการค้าฮ่องกงในกรุงเบอร์ลิน เยอรมนี วันเวลานาทีเดียวกันก็ยังมีการประท้วงที่กรุงลอนดอน อังกฤษ นครซิดนีย์ ออสเตรเลีย นิวยอร์ก ชิคาโก สหรัฐฯ ฯลฯ รวมแล้วมีการประท้วงกันมากถึง 25 เมืองใหญ่,ต้องถือว่าการประท้วงครั้งนี้เป็นการประลองกำลังระหว่างสหรัฐฯและพรรคพวกตะวันตกกับรัฐบาลของสาธารณรัฐประชาชนจีน หากคณะผู้บริหารเขตบริหารพิเศษยอมถอนร่าง พ.ร.บ. ฝ่ายตะวันตกก็ชนะ หากร่าง พ.ร.บ.ฉบับนี้เข้าสู่สภา และการประท้วงมีการเสียเลือดเสียเนื้อ ฝ่ายตะวันตกก็ชนะ ที่สามารถโยนข้อหาใหม่ๆใส่จีนได้ นอกจากเหตุการณ์เทียนอันเหมิน ซึ่งเรื่องนี้ตะวันตกใช้มาจนช้ำหมดแล้ว,สถานการณ์การตั้งรับที่จีนกำลังเผชิญอยู่ คล้ายๆกับสถานการณ์สงครามฝิ่น พ.ศ.2382-2385 ซึ่งตอนนั้นจีนเป็นฝ่ายแพ้ จนบั้นปลายท้ายที่สุดต้องทำสนธิสัญญาหลายฉบับ ต้องเปิดประเทศให้ต่างชาติ ต้องเสียสิทธิต่างๆ ประเทศก็เหมือนคนนะครับ มักจะมีช่วงที่เคราะห์ซ้ำกรรมซัด ตอนที่จีนเป๋จากสงครามฝิ่น ทำให้หายนะลามปามมาจนจีนแพ้สงครามฝรั่งเศสเมื่อ พ.ศ. 2427 และแพ้สงครามญี่ปุ่นเมื่อ พ.ศ. 2438,จากราชอาณาจักรที่มีสถานะค่อนข้างดี จีนถูกต่างชาติกดดันซะจนหมดตัว ทำให้ประชาชนอดอยาก ข้าวยากหมากแพง จนก่อให้ เกิดสมาคมลับ รวมทั้งสมาคมนักมวยก่อกบฏในหลายมณฑลและหลายเมือง,การประท้วงที่ฮ่องกงใน พ.ศ.2562 สำคัญมากสำหรับการดำรงอยู่ของสาธารณรัฐประชาชนจีนครับ.,นิติการุณย์ มิ่งรุจิราลัย,songlok1997@gmail.com, 
ศุกร์ เสาร์ และอาทิตย์นี้ ผมสบาย ไม่ต้องเดินทางจากกุ้ยหลินไปเรียนที่ฮ่องกงเพราะมีการประท้วงใหญ่ ผมเรียนหลักสูตรบริหารธุรกิจมหาบัณฑิตสำหรับผู้บริหาร
วิเชียร จันทรโณทัย,ประท้วง,ฮ่องกง,จีน,สงครามการค้า,เปิดฟ้าส่องโลก,นิติการุณย์ มิ่งรุจิราลัย